**ΔΕΚΕΜΒΡΙΟΣ 25.**

**ΠΑΡΑΚΛΗΤΙΚΟΣ ΚΑΝΩΝ ΕΙΣ ΤΟΝ ΕΙΡΗΝΑΡΧΟΝ ΚΥΡΙΟΝ**

****

**(Χ. Μπούσιας)**

 Ο Ιερεύς άρχεται της Παρακλήσεως με την δοξολογικήν εκφώνησιν:

Ευλογητός ο Θεός ημών, πάντοτε, νυν και αεί και εις τους αιώνας των αιώνων.

Ο χορός: Αμήν.

Η μη υπάρχοντος Ιερέως, ημείς το:

Δι’ ευχών των Αγίων Πατέρων ημών, Κύριε Ιησού Χριστέ ο Θεός, ελέησον και σώσον ημάς, Αμήν.

**Ψαλμός ρμβ’ (142).**

Κύριε εισάκουσον της προσευχής μου, ενώτισαι την δέησίν μου εν τη αληθεία Σου, εισάκουσον μου εν τη δικαιοσύνη Σου και μη εισέλθης εις κρίσιν μετά του δούλου Σου, ότι ου δικαιωθήσεται ενώπιόν Σου, πας ζων. Ότι κατεδίωξεν ο εχθρός την ψυχήν μου, εταπείνωσεν εις γην την ζωήν μου. Εκάθισέ με εν σκοτεινοίς, ως νεκρούς αιώνος και ηκηδίασεν επ’ εμέ το πνεύμα μου, εν εμοί εταράχθη η καρδία μου. Εμνήσθην ημερών αρχαίων, εμελέτησα εν πάσι τοις έργοις Σου, εν ποιήμασι των χειρών Σου εμελέτων. Διεπέτασα προς Σε τας χείρας μου, η ψυχή μου ως γη άνυδρός Σοι. Ταχύ εισάκουσόν μου, Κύριε, εξέλιπε το πνεύμα μου. Μη αποστρέψης το πρόσωπόν Σου απ’ εμού και ομοιωθήσομαι τοις καταβαίνουσιν εις λάκκον. Ακουστόν ποίησόν μου το πρωΐ το έλεός Σου, ότι επί Σοι ήλπισα. Γνώρισόν μοι, Κύριε, οδόν εν η πορεύσομαι, ότι προς Σε ήρα την ψυχήν μου. Εξελού με εκ των εχθρών μου, Κύριε, προς Σε κατέφυγον, δίδαξόν με του ποιείν το θέλημά Σου, ότι Συ ει ο Θεός μου. Το Πνεύμα Σου το αγαθόν οδηγήσει με εν γη ευθεία, ένεκεν του ονόματός Σου, Κύριε, ζήσεις με. Εν τη δικαιοσύνη Σου εξάξεις εκ θλίψεως την ψυχήν μου και εν τω ελέει Σου εξολοθρεύσεις τους εχθρούς μου. Και απολείς πάντας τους θλίβοντας την ψυχήν μου, ότι εγώ δούλος Σου ειμί.

 Και ευθύς ψάλλεται τετράκις εξ’ υπαμοιβής, μετά των οικείων στίχων:

Θεός Κύριος και επέφανεν ημίν, ευλογημένος ο ερχόμενος εν ονόματι Κυρίου.

Στιχ. α’. Εξομολογείσθε τω Κυρίω και επικαλείσθε το όνομα το Άγιον Αυτού.

Θεός Κύριος και επέφανεν ημίν…

Στιχ. β’. Πάντα τα έθνη εκύκλωσάν με και το ονόματι Κυρίου ημυνάμην αυτούς.

Θεός Κύριος και επέφανεν ημίν…

Στιχ. γ’. Παρά Κυρίου εγένετο αύτη και έστι θαυμαστή εν οφθαλμοίς ημών.

Θεός Κύριος και επέφανεν ημίν…

**Είτα το τροπάριον. Ήχος δ’ . Ο υψωθείς εν τω Σταυρώ.**

Τω Ειρηνάρχω Βασιλεί και Δεσπότη, ευσεβοφρόνως οι πιστοί προσιόντες, κραυγάσωμεν· ειρήνευσον ημών την ζωήν, των δοξολογούντων Σε ακλινώς καθ’ εκάστην, και πολέμου σάλπιγγας ολεθρίου χειρί Σου, τη πανισχύρω σίγασον Χριστέ, ημίν ειρήνην Σην θείαν δωρούμενος.

**Δόξα. Και νυν. Θεοτοκίον.**

Ου σιωπήσομέν ποτε Θεοτόκε, τας δυναστείας Σου λαλείν οι ανάξιοι, ειμή γαρ Συ προΐστασο πρεσβεύουσα, τις ημάς ερρύσατο εκ τοσούτων κινδύνων; Τις δε διεφύλαξεν, έως νυν ελευθέρους; Ουκ αποστώμεν Δέσποινα εκ Σου, Σους γαρ δούλους σώζεις αεί, εκ παντοίων δεινών.

**Ψαλμός ν’ (50).**

Ελέησόν με, ο Θεός, κατά το μέγα έλεός Σου και κατά το πλήθος των οικτιρμών Σου, εξάλειψον το ανόμημά μου. Επί πλείον πλύνόν με από της ανομίας μου και από της αμαρτίας μου καθάρισόν με. Ότι την ανομίαν μου εγώ γινώσκω και η αμαρτία μου ενώπιόν μου εστι δια παντός. Σοι μόνω ήμαρτον και το πονηρόν ενώπιόν Σου εποίησα, όπως αν δικαιωθής εν τοις λόγοις Σου και νικήσης εν τω κρίνεσθαί Σε. Ιδού γαρ εν ανομίαις συνελήφθην και εν αμαρτίαις εκίσσησέ με η μήτηρ μου. Ιδού γαρ αλήθειαν ηγάπησας, τα άδηλα και τα κρύφια της σοφίας Σου εδήλωσάς μοι. Ραντιείς με υσσώπω και καθαρισθήσομαι, πλυνείς με και υπέρ χιόνα λευκανθήσομαι. Ακουτιείς μοι αγαλλίασιν και ευφροσύνην, αγαλλιάσονται οστέα τεταπεινωμένα. Απόστρεψον το πρόσωπόν Σου από των αμαρτιών μου και πάσας τας ανομίας μου εξάλειψον. Καρδίαν καθαράν κτίσον εν εμοί ο Θεός και πνεύμα ευθές εγκαίνισον εν τοις εγκάτοις μου. Μη απορρίψης με από του προσώπου Σου και το Πνεύμα Σου το Άγιον μη αντανέλης απ’ εμού. Απόδος μοι την αγαλλίασιν του σωτηρίου Σου και πνεύματι ηγεμονικώ στήριξόν με. Διδάξω ανόμους τας οδούς Σου και ασεβείς επί σε επιστρέψουσιν. Ρύσαι με εξ αιμάτων ο Θεός, ο Θεός της σωτηρίας μου, αγαλλιάσεται η γλώσσα μου την δικαιοσύνην Σου. Κύριε, τα χείλη μου ανοίξεις και το στόμα μου αναγγελεί την αίνεσίν Σου. Ότι, ει ηθέλησας θυσίαν, έδωκα αν, ολοκαυτώματα ουκ ευδοκήσεις. Θυσία τω Θεώ πνεύμα συντετριμμένον, καρδίαν συντετριμμένην και τεταπεινωμένην ο Θεός ουκ εξουδενώσει. Αγάθυνον, Κύριε, εν τη ευδοκία Σου την Σιών και οικοδομηθήτω τα τείχη Ιερουσαλήμ. Τότε ευδοκήσεις θυσίαν δικαιοσύνης, αναφοράν και ολοκαυτώματα. Τότε ανοίσουσιν επί το θυσιαστήριόν Σου μόσχους.

 Είτα ο Κανών, ου η ακροστιχίς: Κόπασον πολέμους, Ειρήναρχε Κύριε. Χ.

**Ωδή α’ . Ήχος πλ. δ’ . Υγράν διοδεύσας.**

Κατάπαυσον μίση τα ζοφερά, λαών και ειρήνην, επιβράβευσον Ιησού, τοις πίστει κραυγάζουσιν· ελθέτω, επί της γης η σεπτή Βασιλεία Σου.

Ομήγυριν φύλαττε Ιησού, πιστών Ορθοδόξων, εξ εχθίστης επιβουλής, αρχόντων δεινών ματαιολόγων, φρεναπατών και αδίκων Ειρήναρχε.

Παντάναξ και Δέσποτα Ιησού, ειρήνης στρατάρχα, και συνέσεως χορηγέ, ανδρών ασυνέτων και αφρόνων, κυριευόντων λαούς θράσος πάτησον.

**Θεοτοκίον.**

Απείρανδρε Μήτερ του Ιησού, το άνομον κράτος, καταλύσαντος του εχθρού, βοήθει σοις δούλοις καταλύσαι, προβατοσχήμων εχθρών την κακότητα.

**Ωδή γ’ . Ουρανίας αψίδος.**

Στηριγμός αδυνάτον πανευσθενές Κύριε, άρχων αενάου ειρήνης, και απροσμάχητον, όπλον των Σων οικετών, πολεμουμένων αδίκως, πέλεις· όθεν Δόξα Σοι, δίκαιε κράζομεν.

Ο ανόμων φιλάρχων υποκριτών φρύαγμα, ως ποτε Χριστέ Φαρισαίων, θλάσας Σοις ρήμασι, δικαιοκρίτα οφρύν, θλάσον αυτών και γεέννης, κληρονόμους ποίησον, τάχος δεόμεθα.

Νικητήν τροπαιούχον ως τον Δαβίδ Κύριε, κατά Γολιάθ δείξον δήμον, πάντα Ορθόδοξον, καρτερικώς του εχθρού, φρυαττομένου δολίως, μήνιν υπομένοντα, βάθρον Νεμέσεως.

**Θεοτοκίον.**

Πολεμίων αδίκων υποκριτών Δέσποινα, φίλους των λεγόντων ειρήνης, είναι απέλασον, ομίχλην της απειλής, Ση φωτοφόρω ισχύϊ, και ειρήνης άπασιν, ήμαρ ανάτειλον.

 Ειρήνευσον, ζωήν Σων δούλων Ειρήναρχε Ζωοδότα, και πολέμου τας συμφοράς ταχύ εξαφάνισον, δυνάμει τη θεία Σου Παντοκράτορ.

Επίβλεψον, εν ευμενεία πανύμνητε Θεοτόκε, επί την εμήν χαλεπήν του σώματος κάκωσιν, και ίασαι της ψυχής μου το άλγος.

**Κάθισμα. Ήχος β’ . Πρεσβεία θερμή.**

Ημών την ζωήν Θεάνθρωπε ειρήνευσον, των πίστει θερμή αεί δοξολογούντων Σε, και πολέμου κόπασον, τρικυμίαν σθένει τω θείω Σου, ο του ανέμου παύσας την ορμήν, δυνάμει των λόγων Σου Ειρήναρχε.

**Ωδή δ’ . Εισακήκοα Κύριε.**

Ολικώς ατενίζοντες, Σου τη αγαθότητι ανακράζομεν· πολεμοχαρείς αφάνισον, ειρηνοποιέ Σω σθένει Κύριε.

Λύσον μίσος απύθμενον, φθόνον κακοήθειαν των γειτόνων μου, και επιβουλήν Θεάνθρωπε, όσων δι’ αγώνων Σώτερ κέκτημαι.

Ελευθέρωσον Κύριε, εν δεσμοίς δουλείας πικράς τους στένοντας, αδελφούς ημών και λύτρωσαι, απειλής αλώσεως Σους πρόσφυγας.

**Θεοτοκίον.**

Μη εάσης με Δέσποινα, έρμαιον γενέσθαι του πολεμήτορος, του κακίστου υπερόφρυος, φρόνημα ορθόν ποθούντος τρώσαί μου.

**Ωδή ε’ . Φώτισον ημάς.**

Όπλισον βροτούς, οπλισμώ αγάπης Κύριε, ίνα πάντας τους εχθραίνοντας ημάς, ευσπλαγχνία φιλαδέλφω εκνικήσωμεν.

Ύμνοις ιεροίς, ικετεύομέν Σε Κύριε, τους πυραύλους εξοστράκισον ταχύ, ισχυρών της γης σκορπίζοντας τον όλεθρον.

Σώσον Ιησού, τους πιστώς Σοι καταφεύγοντας, από πάσης του εχθρού επιδρομής, ατυχώς του οίμοι φέροντος Σον όνομα.

**Θεοτοκίον.**

Έχομεν την Σην, προστασίαν περιτείχισμα, εν πολέμοις και δειναίς καταστροφαίς, Ορθοδόξων Θεοτόκε καταφύγιον.

**Ωδή στ’ . Την δέησιν.**

Ικάνωσον, τον λαόν μαχόμενον, δια πίστιν Ιησού και πατρίδα, ίνα σεπτάς θήκας πάντων προγόνων, μη παραδώ ταις παλάμαις Ειρήναρχε, των αλλοφύλων την αυτών, αντικρούσαι παράνομον έφοδον.

Ρανίδας μου, των δακρύων πρόσδεξαι, ως θυμίαμα ευώδες Παντάναξ, και μη εάσης Σους δούλους γενέσθαι, των επιβούλων θειότατε παίγνιον, αλλά την θλίψιν την ημών, εις ειρήνης χαράν μεταποίησον.

Η άτρωτος, της ειρήνης έπαλξις, ομονοίας και αγάπης το στέμμα, οροφουργέ πάσης κτίσεως Σώτερ, δικαιοκρίτα ειρήναρχε Κύριε, πολέμων κόπασον δεινά, ζοφερά τας ψυχάς αποκτείνοντα.

**Θεοτοκίον.**

Νικήσαντος, του θανάτου δύναμιν, Θεανθρώπου απειρόγαμε Μήτερ, ευλογημένη παρθένε τα γέρα, της νίκης δώρησαι πάσι τοις δούλοις σου, κατ’ εναντίον νοητών, αλλά και υπαρκτών ταις πρεσβείαις σου.

Ειρήνευσον, ζωήν Σων δούλων Ειρήναρχε Ζωοδότα, και πολέμου τας συμφοράς ταχύ εξαφάνισον, δυνάμει τη θεία Σου Παντοκράτορ.

Άχραντε, η δια λόγου τον Λόγον ανερμηνεύτως, επ’ εσχάτων των ημερών τεκούσα δυσώπησον, ως έχουσα μητρικήν παρρησίαν.

**Κοντάκιον. Ήχος β’ . Τοις των αιμάτων σου.**

Της Σης αδύτου ειρήνης πυρσεύμασι, δεινού πολέμου εκδίωξον ζόφωσιν, Παντάναξ Ειρήναρχε Κύριε, και επηρμένην οφρύν πολεμήτορος, τη Ση καταπάτησον χάριτι.

 Προκείμενον. Ήχος δ : Οι βουλόμενοι ειρήνην ευφρανθήσονται.

Στ.: Την ειρήνην αγαπήσατε.

**Ευαγγέλιον, κατά Ματθαίον (Κεφ. δ 23-25, ε 1-12).**

Τω καιρώ εκείνω περιήγεν ο Ιησούς όλην την Γαλιλαίαν διδάσκων εν ταις συναγωγαίς αυτών και κηρύσσων το ευαγγέλιον της βασιλείας και θεραπεύων πάσαν νόσον και πάσαν μαλακίαν εν τω λαώ. Και απήλθεν η ακοή αυτού εις όλην την Συρίαν, και προσήνεγκαν αυτώ πάντας τους κακώς έχοντας, ποικίλαις νόσοις και βασάνοις συνεχομένους, και δαιμονιζομένους και σεληνιαζομένους και παραλυτικούς, και εθεράπευσεν αυτούς. Και ηκολούθησαν αυτώ όχλοι πολλοί από της Γαλιλαίας και Δεκαπόλεως και Ιεροσολύμων και Ιουδαίας και πέραν του Ιορδάνου. Ιδών δε τους όχλους ανέβη εις το όρος, και καθίσαντος αυτού προσήλθον αυτώ οι μαθηταί αυτού, και ανοίξας το στόμα αυτού εδίδασκεν αυτούς λέγων· Μακάριοι οι πτωχοί τω πνεύματι, ότι αυτών εστιν η βασιλεία των ουρανών. μακάριοι οι πενθούντες, ότι αυτοί παρακληθήσονται. Μακάριοι οι πραείς, ότι αυτοί κληρονομήσουσι την γην. Μακάριοι οι πεινώντες και διψώντες την δικαιοσύνην, ότι αυτοί χορτασθήσονται. Μακάριοι οι ελεήμονες, ότι αυτοί ελεηθήσονται. Μακάριοι οι καθαροί τη καρδία, ότι αυτοί τον Θεόν όψονται. Μακάριοι οι ειρηνοποιοί, ότι αυτοί υιοί Θεού κληθήσονται. Μακάριοι οι δεδιωγμένοι ένεκεν ικαιοσύνης, ότι αυτών εστιν η βασιλεία των ουρανών. Μακάριοί εστε όταν ονειδίσωσιν υμάς και διώξωσι και είπωσι παν πονηρόν ρήμα καθ’ ημών ψευδόμενοι ένεκεν ομού. Χαίρετε και αγαλλιάσθε, ότι ο μισθός υμών πολύς εν τοις ουρανοίς· ούτω γαρ εδίωξαν τους προφήτας τους προς υμών.

Δόξα: Πάτερ, Λόγε, Πνεύμα...

Και νυν: Ταις της Θεοτόκου...

Προσόμοιον. Ήχος πλ. β . Όλην αποθέμενοι. Στ.: Ελεήμον, ελέησόν με ο Θεός...

Ιησού Θεάνθρωπε, Παμβασιλεύ της ειρήνης, ο δι’ αγαθότητα, υπομείνας θάνατον, πολυώδυνον, τους χορούς στήριξον, των πολεμουμένων, Ορθοδόξων τη δυνάμει Σου, τη θεία Κύριε, και του βδελυρού πολεμήτορος, ταξιαρχίας σύντριψον, του φρυαττομένου και άφρονος, ως αν δοξολογώμέν Σε, νίκης οι εγείροντες τρόπαια, εν πεδίω μάχης, κατά του παναλόστορος εχθρού, και του αυτού εν τοις έθνεσιν, εκπροσώπου σθένει Σου.

**Ωδή ζ’ . Οι εκ της Ιουδαίας.**

Αγαθότητος κέρας και ειρήνης στρατάρχα Θεέ και Κύριε, ειρήνευσον τον κόσμον, και τροχιάν βήμάτων, του θανάτου μετάτρεψον, εις τροχιάν δαψιλούς, προς πάσχοντας αγάπης.

Ραντισμώ ευλογίας της Σης θείας υψόθεν ημάς απόπλυνον, του βορβορώδους ρύπου, πολέμου Παντοκράτορ, και Σους δούλους επίχρισον, ελαίω διηνεκούς, και ασφαλούς ειρήνης.

Χάριν άπασιν πέμψον τοις προσφέρουσι πόθω Σον θείον όνομα, και ρύσαι Ζωοδότα, ημάς της επηρείας, του δεινού πολεμήτορος, και του αυτού επί γης, ουαί αντιπροσώπου.

**Θεοτοκίον.**

Ευμενώς τας δεήσεις των προσφύγων σου δέξαι Θεογεννήτρια, και μάκτρω σης αγάπης, απόσμηξον δακρύων, οχετούς των την λαίλαπα, βιούντων την ζοφεράν, εκάστοτε πολέμου.

**Ωδή η’ . Τον Βασιλέα.**

Κλαυθμού Σων δούλων, εμπεριστάτων Χριστέ μου, εκ της δίνης επιβαλλομένου, άφρονος πολέμου, επάκουσον ταχέως.

Υπέρ δικαίως, αμυνομένων Χριστέ μου, Ορθοδόξων ανδρών και γυναίων, Ιησού πολέμει, των Σε δοξολογούντων.

Ριπάς αγάπης, αντί ριπών πολυβόλων, τους Σους δούλους αεί εκτοξεύειν, ποίησον Χριστέ μου, ειρήνης αρχηγέτα.

**Θεοτοκίον.**

Τα ευώδη, φιλαδελφίας ανθήσαι, επί κάνης των όπλων Παρθένε, ίον μυροβόλον, αξίωσον αγάπης.

**Ωδή θ’ . Κυρίως Θεοτόκον.**

Ειρήνευσον την πλάσιν, και συρράξεις παύσον, λαών τη Ση παρεμβάσει Θεάνθρωπε, πλην Σου εν γη ουκ εχόντων ρητήν βοήθειαν.

Χαράς ειρηνοφόρου, ανοιξον αγκάλας, τας Σας βροτούς υποδέξασθαι Κύριε, τους εν μάχαις πολέμου πανδείνως στένοντας.

Μη παύση ουρανόθεν, νουθετείν Θεέ μου, τους ισχυρούς ίνα βίον ησύχιον, συν τούτοις πάντες ανύωμεν οι ταλαίπωροι.

**Θεοτοκίον.**

Μαχαίρα πρεσβειών σου, σύγκοψον Παρθένε, των επιβούλων το άνομον φρύαγμα, ημών πατρίδος των πίστει μακαριζόντων σε.

**Μεγαλυνάρια.**

Άξιόν εστιν ως αληθώς, μακαρίζειν Σε την Θεοτόκον, την αειμακάριστον και παναμώμητον και μητέρα του Θεού ημών. Την τιμιωτέραν των Χερουβείμ και ενδοξοτέραν ασυγκρίτως των Σεραφείμ, την αδιαφθόρως Θεόν Λόγον τεκούσαν, την όντως Θεοτόκον Σε μεγαλύνομεν.

Άρχον της ειρήνης πανευσθενές, της αδίκου ρύσαι, Σους οικέτας επιβουλής, και τη Ση δυνάμει, πολέμους ολεθρίους, κατάπαυσον οικτίρμον, Σώτερ και Κύριε.

Χαίροις της συνέσεως χορηγός, χαίροις της ειρήνης, αρχηγέτης και ακραιφνούς, χαίροις συμπαθείας, στρατάρχης πολεμίων, το θράσος ο συντρίψας, όπλω αγάπης Σου.

Σύγκοψον μανίαν υποκριτών, φευ ειρηνοφίλων, σκορπιζόντων το ζοφερόν, νέφος του πολέμου, τη οικουμένη πάση, μαχαίρα Σης ισχύος, Σώτερ ειρήναρχε.

Ορθοδόξους στήριξον αδελφούς, τους πολεμουμένους, αναιτίως Λόγε Θεού, και καρδίας πλήσον, αυτών της Σης αγάπης, και της χαράς της θείας, επιστασίας Σου.

Ως ποτε ενίσχυσας τον Δαβίδ, Γολιάθ συντρίψαι, και τον Νέστορα καθελείν, του Λυαίου σθένος, των ορθοδόξων έθνη, δυνάμωσον συντρίψαι, τον πολυμήχανον.

Βέλη εξοστράκισον του εχθρού, του παγκάκου Σώτερ, τα κινούμενα καθ’ ημών, των ορθοφρονούντων, και μαχομένων πίστιν, ανόθευτον τηρήσαι, την πανακήρατον.

Πάσαι των Αγγέλων αι στρατιαί, Πρόδρομε Κυρίου, Αποστόλων η δωδεκάς, οι Άγιοι Πάντες μετά της Θεοτόκου, ποιήσατε πρεσβείαν εις το σωθήναι ημάς.

 Το Τρισάγιον

**Απολυτίκιον. Ήχος πλ. α’ . Τον συνάναρχον Λόγον.**

Ιησού Ζωοδότα Σώτερ ειρήναρχε, του πολεμήτορος ρύσαι, αδίκου επιβουλής, τους δοξάζοντας το κράτος Σου αείποτε, και την ειρήνην Σου ταχύ, επιβράβευσον Χριστέ, φιλεύσπλαγχνε Παντεπόπτα, τοις δι’ ορθήν δοξασίαν, δεινά πολέμου υπομένουσι.

Είτα ο Ιερεύς, την Εκτενή Δέησιν, ημών ψαλλόντων το λιτανευτικόν· Κύριε ελέησον. Υπό του Ιερέως Απόλυσις. Και των Χριστιανών ασπαζομένων την Εικόνα και χριομένων δι’ αγίου ελαίου, ψάλλονται τα παρόντα Τροπάρια:

**Ήχος β’. Ότε εκ του ξύλου.**

Των πολεμουμένων αρωγέ, και αδικουμένων προστάτα, Σώτερ ειρήναρχε, εχθρικής δουλώσεως, κακών και θλίψεων, του δεινού πολεμήτορος, εκλύτρωσαι πάντας, Ορθοδόξους κράζομεν, τους Σε δοξάζοντας, και τη παναλκεί Σου δυνάμει, σπεύδοντας εν πάσαις του βίου, αλγειναίς τω όντι περιστάσεσι.

Δέσποινα πρόσδεξαι τας δεήσεις των δούλων Σου, και λύτρωσαι ημάς, από πάσης ανάγκης και θλίψεως.

Την πάσαν ελπίδα μου εις Σε ανατίθημι, Μήτερ του Θεού, φύλαξόν με υπό την σκέπην Σου.

Δι’ ευχών.

Η/Υ ΠΗΓΗ:

voutsinasilias.blogspot.gr

<http://voutsinasilias.blogspot.gr/2013/12/25.html>